**Raja Farah Afzal Raja Ikram** atau lebih dikenali sebagai **Tom** adalah merupakan seorang penyanyi wanita Malaysia. Beliau juga adalah merupakan juara program realiti TV terbitan TV3, iaitu *My Starz LG 3* pada tahun 2010.
Beliau juga kini merupakan bekas peserta *Gegar Vaganza 9* pada 2022.

Kehidupan peribadi
------------------

Tom menamatkan zaman gadisnya di usianya yang cukup muda iaitu 21 tahun dengan mengahwini seorang pemuda Johor, Mohd. Farhan, pada tahun 2007. Mereka dikurniakan seorang cahaya mata bernama Megat Ariel Shakur Mohd. Farhan. Namun, jodoh mereka tidak berkekalan apabila pada April 2010 mereka disahkan bercerai selepas hampir tujuh bulan tidak tinggal bersama.

Pada 2012 Tom kembali berkahwin dengan dengan pemuzik Ahmad Khairul Mizan. Bersama Khairul, Tom mendapatkan dua buah hati iaitu Putera Adler Iesta dan Putera Evans Ezra. Perkahwinan kedua ini bagaimanapun kembali berakhir dengan perceraian.

Pada 2016, Tom kembali berumahtangga dan berkahwin dengan pemuzik Eme Termizie Kaha, namun juga berhujung dengan perpisahan.

Kerjaya muzik
-------------

Sebelum menyertai program realiti TV My Starz LG musim ketiga, Tom pernah bekerja sebagai penyanyi kelab malam di sekitar bandar Kuala Lumpur sebagai rezeki pendapatan beliau untuk menyara hidupnya. Sebelum bergelar artis, beliau juga turut mengembangkan bakat nyanyiannya dengan menyertai sebuah pertandingan pertunjukan bakat, iaitu *World Championship Performing Arts* (WCPA) pada tahun 2009 yang diadakan di Los Angeles dimana ketika itu beliau turut berkongsi pentas bersama artis-artis luar negara dan penyanyi tempatan seperti Siti Sarah Raisuddin, Bob AF2 dan Asmidar. Namun, sayangnya kejayaan beliau yang turut memenangi pingat emas di dalam pertandingan tersebut tidak mendapat perhatian daripada pihak media disebabkan ketika itu beliau bukan daripada golongan artis. Namun keadaan tersebut tidak sedikitpun mematahkan semangatnya untuk bergelar anak seni. Pada tahun 2010, Tom sekali lagi mencuba nasib dengan menghadiri ujibakat My Starz LG dan hasilnya beliau terpilih diantara 10 peserta program realiti TV tersebut. Setelah beradu suara hampir 12 minggu, beliau dinobatkan sebagai juara My Starz LG musim ketiga. Kejayaan Tom tersebut sekaligus mengekalkan takhta juara wanita yang ketiga dalam program realiti TV terbitan TV3 tersebut selepas Tasya (musim 1) dan Wana (musim 2). Beliau kemudian mengikat kontrak bersama Warner Music Malaysia dan pada Disember 2010 beliau telah menerbitkan album rakaman pertamanya berjudul *Redha*. Dua buah lagu hits daripada album tersebut ialah *Lagu Untuk Kuala Lumpur* dan *Redha* sering diputarkan dicorong radio pada ketika itu.

Kontroversi
-----------

**Isu menjadi orang ketiga**   

Pada Julai 2010, nama Tom cukup hangat diperkatakan apabila beliau dituduh sebagai orang ketiga apabila beliau terlibat dengan hubungan sulit bersama seorang lelaki yang berstatus sebagai suami orang. Beliau turut mendakwa telah dipukul dan diserang oleh isteri kepada lelaki tersebut namun kejadian pergaduhan tersebut sempat dileraikan oleh keluarga wanita tersebut. Ekoran daripada kejadian tersebut, beliau berasa tidak berpuas hati apabila dirinya telah difitnah oleh wanita tersebut dan kemudian beliau membuat laporan polis sekaligus membawa kes mereka tersebut ke mahkamah
serta membuat keputusan untuk tidak akan menarik balik kes selagi namanya tidak dibersihkan oleh pihak wanita tersebut.

My Starz LG 3
-------------

Rencana utama: My Starz LG (musim 3)
Beliau berjaya menempatkan diri diantara 10 orang peserta yang menjadi layak menyertai My Starz LG musim 3. Pada konsert akhir, beliau akhirnya dinobatkan menjadi juara sekaligus menewaskan dua lagi pencabar terdekatnya, iaitu Apiz dan Sarah. 

| Konsert | Lagu (penyanyi asal) | Rank |
| --- | --- | --- |
| **Minggu 2** | "My Immortal" (Evanescence) | — |
| **Minggu 4** | "Maha Karya Cinta" (Faizal Tahir) | 3rd |
| **Minggu 6** | "What's Up" (4 Non Blondes) | 1st |
| "Sejati" (Wings)  (duet bersama Alyah) |
| **Minggu 7** | "Bengang" (Akim) | 4th |
| **Minggu 8** | "Lagu Untukmu" (Meet Uncle Hussain) | 4th |
| **Minggu 9** | "Objection" (Shakira) | 2nd |
| **Minggu 10** | "Sepi Sekuntum Mawar Merah" (Ella) | 1st |
| **Minggu Akhir** | "Isabella" (Search) / "Revolusi" (Bunkface) | Juara |
| "Senja Nan Merah"  (Awie & Ziana Zain) 
(duet bersama Mus May) |
|

Gegar Vaganza 9
---------------

Rencana utama: Gegar Vaganza (musim 9)
Pada tahun 2022, Tom menyertai sebuah lagi program realtiti TV terbaru terbitan Astro Ria, *Gegar Vaganza 9* bagi menaikkan semula namanya di industri seni muzik. Namun beliau tersingkir pada konsert minggu 7 berikutan beliau mendapat markah juri yang paling rendah ketika itu. 

| Konsert | Lagu (penyanyi asal) | Rank |
| --- | --- | --- |
| **Minggu 1** | "Lagu Untuk Kuala Lumpur" (Tom) | 11th |
| **Minggu 2** | "Kemaafan Dendam Yang Terindah" (Dato' Aishah) | 10th |
| **Minggu 3** | "Goyang Inul" (Inul Daratista) | 11th |
| **Minggu 4** | "Hanya Satu" (Dato' Nora) | 11th |
| **Minggu 5** | "Senja Nan Merah" (Dato' Awie & Ziana Zain)  (duet bersama Mus May) | 6th |
| **Minggu 6** | "I Hate Myself For Loving You" (Joan Jett) | 8th |
| **Minggu 7** | "Akhirnya Kini Pasti"  (Anita Sarawak) | Elim |
|

Diskografi
----------

#### Album studio

| Tajuk | Butiran album |
| --- | --- |
| *Redha* | * Dikeluarkan: 21 Disember 2010
* Label: Warner Music Malaysia
* Format: CD, muat turun digital
 |
|

#### Single

| Tahun | Judul | Album |
| --- | --- | --- |
| **2010** | "Lagu Untuk Kuala Lumpur" | *Redha* |
| **2011** | "Redha" |
|

Filemografi
-----------

### Filem

| Tahun | Tajuk | Watak | Pengarah | Catatan |
| --- | --- | --- | --- | --- |
| **2023** | *Misteri Roh Pulau Penunggu* |  | Shahridan Popeye |  |

### Televisyen

| Tahun | Acara | Peranan | Saluran TV | Catatan |
| --- | --- | --- | --- | --- |
| **2010** | *My Starz LG 3* | Peserta | TV3 | Juara |
| **2022** | *Gegar Vaganza 9* | Peserta | Astro Ria | Tersingkir konsert 7 |
|

Pencapaian
----------

| Tahun | Acara | Keputusan | Catatan |
| --- | --- | --- | --- |
| **2010** | *My Starz LG 3* | Menang | Juara |
| **2022** | *Gegar Vaganza 9* | Tempat Ke-10 | Tersingkir Konsert 7 |
|

Rujukan
-------

1. ↑  Kemalia Othman (2 Februari 2010).  *mStar*. Dicapai pada 2 Februari 2010.
2. ↑  Feride Hikmet Atak (11 Mac 2010).
 *Kosmo*. Dicapai pada 11 Mac 2010.
3. ↑  Budiey (Admin) (14 September 2009).  *Budiey*. Dicapai pada 14 September 2009.
4. ↑  Kemalia Othman (2 Februari 2010). *mStar*. Dicapai pada 2 Februari 2010).
5. ↑  Siti Azira Abd. Aziz (24 Disember 2010).
 *mStar*. Dicapai pada 24 Disember 2010.

| * l
* b
* s
Peserta *Gegar Vaganza* |
| --- |
| Musim 1 | 
* Haleeda
* Mamat Exist
* Ayai Illusi
* Rahmat
* Ifa Raziah
* Fazli Zainal
* Shima
* Sharifah Zarina
* Adilla
* Sam
* Nadia
* Hasnol

 |
| Musim 2 | 
* Siti Nordiana
* Farahdhiya
* Ezad Lazim
* Nassier Wahab1
* Haiza
* Azian Mazwan
* Amir Ukays
* Sheeda
* Ezlynn
* Zul Handy Black
* Acong Sweetchild

 |
| Musim 3 | 
* Azharina
* Siti Sarah1
* Zairulkefli Husin
* Ameng Spring
* Intan Sarafina
* Nora
* Zur Eda
* Elly Mazlein
* Rem
* Razis Ismail
* Gmie1

 |
| Musim 4 | 
* Aishah
* Liza Hanim
* Lan
* Hazami
* Syura
* Aqasha
* Elyana
* Haida
* Raja Azura
* Ferhad

 |
| Musim 5 | 
* Noryn Aziz
* Dia Fadila
* Zamani
* Amelina
* Maya Matahari1
* Billy Zulkarnain
* Hetty Sarlene
* Forteen
* Farawahida
* Shafie Rio
* Elite
* Safura

 |
| Musim 6 | 
* Wann
* Sham Visa
* Noorshila Amin
* Naqiu Boboy
* Ameer Sofazr
* Hady Mirza
* Mazleela
* Nur Fatima
* Roy
* Jatt
* Feeza
* Kool
* One Nation Emcees

 |
| Musim 7 | 
* Ashira
* Aju
* Haslinda
* Yantzen
* Cliff Umar
* Mus May
* Oja
* Noraniza Idris
* Rozita Izlyn
* Nomad
* Ayu Damit
* Linda Nanuwil
* Indigo
* Eva

 |
| Musim 8 | 
* Saiful Apek & Yasin
* Ani Maiyuni
* Aliff Aziz
* Adibah Noor1
* Aweera
* Azzan Scan
* Fazley Yaakob
* Suki Low
* Shidee
* Nikki Palikat
* Nico
* Upiak Isil

 |
| Musim 9 | 
* V.E
* Nurul Nadhira
* Dina Nadzir
* Tomok
* Shila Amzah
* Jaclyn Victor
* Haida
* Tom
* Hazrul Nizam
* Bob Yusof

 |
| 1 menunjukkan telah meninggal dunia. |